The Waterboys

The Waterboys er en britisk-irsk musikkgruppe dannet i 1983 av Mike Scott. Scott var tidligere medlem av gruppen Another Pretty Face. Mike Scott har hele tiden vært kjernen i bandet, og The Waterboys sin historie er egentlig Mike Scott sin musikalske reise gjennom ulike landskap, både musikalsk og geografisk, hvor ulike musikere har bidratt i korte og lengre intervaller.
Reisen gikk både via Skottland, Irland, England og USA og musikalsk som big music, rock and roll, irsk og keltisk folk music, folkrock, blues, soul og funky pop.
Listen av musikere som har vært med i The Waterboys, er svært lang og har passert ca. 80 personer. Sentrale bidragsyterne til The Waterboys er:

Anthony Thistlethwaite
Trevor Hutchinson
Roddy Lorimer
Karl Wallinger (som senere startet bandet World Party)
Steve Wickham
Richard Naiff
Brother Paul Brown


== 1983–2021 ==
I 1983 utkom debut-LP-en The Waterboys.
Bandets største hit var «The Whole of the Moon» i 1985, og det tredje albumet bar tittelen This is the Sea'.
Albumet Fisherman's Blues utkom i 1988, og en ny periode med irsk-inspirert folk rock begynte. Det musikalske fellesskapet inkluderte også etter hvert trekkspilleren Sharon Shannon. Etter denne perioden ble musikken mer preget av rock, el-gitar og tyngre trommer.
Musikkstilen dreide mer over mot spiritistisk ladet musikk med albumet Dream Harder (utgitt som The Waterboys), men etableringen i New York ble ikke langvarig. Mike Scott flyttet til det alternative samfunnet Findhorn i Skottland, hvorfra han utga to soloalbum. Igjen eksperimenterte Scott med andre genrer, og med ny tung fuzz og elektrisk lydbilde kom A rock in a Weary Land. Senere også albumet Universal Hall, som igjen markerte et stilskifte i musikken, og fortsatt med Book of Lightning.
Til de siste albumene kom Steve Wickham tilbake til bandet. I tillegg hadde pianisten Richard Naiff fått fast plass.
Richard Naiff forlot bandet i februar 2009 for å vie tid til nyfødt barn og familie, og kjernen i bandet besto etter det av Mike Scott og Steve Wickham. Scott fortsatte tradisjonen med å endre bandsammensetting, og i årene som følger, kom det til nye bandmedlemmer som trommeslager Damon Wilson og bassist Mark Smith (død november 2009). Ny pianist etter Richard Naiff ble en periode James Hallawell, som etterhvert ble erstattet av amerikanske Brother Paul Brown.
Mike Scott er belest, noe som preger tekstene hans. Bandet har en kombinasjon av særegne lydbilder i flere genrer som kombineres med stadig nye tekstformer.
I 2010 utkom albumet An appointment With Mr. Yeats, hvor musikk ble satt til Yeats sine dikt, og i 2012 utkom selvbiografien Adventures of a Waterboy. I perioden etter utgivelsen reiste Scott og Wickham rundt og holdt flere minikonserter med høytlesning fra utvalgte deler av biografien og enkelte sanger.
I 2013 feiret bandet 25-årsjubileumet til Fisherman's Blues, og etter en del tid i studio i 2014 kom albumet Modern Blues ut i begynnelsen av 2015. Lydbildet dreide over til mer blues- og soulinspirert musikk.
Mike Scott møtte og giftet seg i denne perioden med den japanske kunstneren Megumi Igarashi. I 2017 utga Waterboys sitt første originale dobbeltalbum ,Out of All This Blue, Musikken er preget av blues og soul, ispedd inspirasjon fra både hip hop og pop. Albumet ble utgitt med en bonusdisk.
Neste album Where the Action Is utkom i 2019 og var inspirert av funk, rock, soul og rap. Tekstene var hentet fra boken The Wind in the Willows («Det suser i sivet»). Albumet Good Luck, Seeker fra 2020 er preget av mange ulike musikkstiler og er et svært sammensatt.


== An appointment with Mr. Yeats (2010) ==
Den irske poeten og nobelprisvinneren W. B. Yeats (William Butler Yeats) har i alle år vært en inspirasjonskilde for Mike Scott, og på flere av albumene finnes det Yeats-dikt som det er satt musikk til. Mest kjent er «The Stolen Child» fra Fisherman's Blues. På albumet er den fremført sammen med den irske tradisjonssangeren Tomás Mac Eoin.
Forestillingen An appointment with Mr. Yeats ble oppført vinter og vår 2010.


== An Appointment with The Waterboys (2011–2012) ==
I tiden etter An Appointment with Mr. Yeats, har bandet turnert ulike festivaler og etterhvert skapt hybrid-prosjektet «An Appointment With The Waterboys» som blander både gammelt Waterboys-materiale og de nye Yeats-låtene.
Ulike musikere har bidratt til dette. Besetningen som besøkte Norge våren 2012, var foruten Scott, Wickham og Hallawell: Katie Kim (vokal), Marc Arciero (bass), Ralph Salmins (trommer) og Melvin Duffy (gitar, diverse strengeinstrumenter).


== Fisherman's Blues 25 år (2013) ==
2013 markerte 25-årsjubileet for albumet Fisherman's Blues.
For å feire dette ble Fisherman's Box utgitt med 121 lydspor som i hovedsak dekker treårsperioden det tok å lage Fisherman's Blues. Bandet dro også på en omfattende Amerikaturné, og utover høsten/vinteren turnerte «Fisherman's Blues Revisited» i Syd-Europa og Storbritannia.
Foruten Scott og Wickham ble to andre av originalbesetningen med på turneen, Anto Thistlethwaite (sax, mandolin) og Trevor Hutchinson (bass). Trommeslager var Ralph Salmins.


== Diskografi ==


=== Album ===
1983: The Waterboys [1] (R 2002)
1984: A Pagan Place [2] (R 2002)
1985: This Is the Sea [3] (R 2004)
1988: Fisherman's Blues [4] (R 2006 - 2 CD)
1990: Room to Roam [5] (R 2008 - 2 CD)
1991: The Best of the Waterboys 81–90 (konsertalbum)
1993: Dream Harder [6]
1994: The Secret Life of the Waterboys 81–85 (konsertalbum)
1995: Bring'em All In (Solo-album)
1997: Still Burning (Solo-album)
1998: The Live Adventures of the Waterboys (Uoffisiell bootleg/konsertalbum ifølge Mike Scott på grunn av at bandet ikke får royalties fra salget)
1998: The Whole of the Moon: the Music of Mike Scott and the Waterboys (konsertalbum)
2000: A Rock in the Weary Land [7]
2001: Too Close to Heaven (utgitt som Fisherman's Blues, Part 2 i USA)
2003: Universal Hall [8]
2005: Karma to Burn (konsertalbum)
2007: Book of Lightning [9]
2008: Kiss the Wind (Nett-album, samling flere sjeldne/ikke utgitte låter fra arkivene)
2011: In a Special Place (Piano demoene til This is the sea)
2011: An Appointment with Mr. Yeats [10]
2012: Cloud of Sound (Nummerert og signert album i 5000 eksemplarer med spesielle opptak og noen ikke tidligere utgitte sanger.)
2013: Fisherman's Box (Kildematerialet til Fisherman's Blues. Inneholder mange alternative versjoner og en del annet som er kommet som bonusmateriale på andre plater.6 CD + Bonus-CD)
2015: Modern Blues [11]
2015: Puck's Blues (Noen få versjoner sendt platebutikker verden over som del av «Record Store Day» 18.04.15. Inneholder demoer/alternative versjoner fra Modern blues)
2017: Out of All This Blue [12] (Dobbeltalbum, 2 CD + bonus-CD)
2019: Where the Action Is [13] (med bonus-CD)
2019: Out of All This Blue EP (EP med varianter av sangen 'Out of all this blue' som er med på albumet 'Where the action is')
2020: Good Luck, Seeker [14][#] = hovedutgivelse nummer
(R) = Senere nyutgitt remastered versjon inklusive flere nye ikke utgitte sanger og alternative versjoner fra innspillingsperioden.


=== Singler (utvalg) ===
1983: «A Girl Called Johnny»
1983: «December»
1984: «The Big Music»
1985 og 1991: «The Whole of the Moon»
1988 og 1991: «Fisherman's Blues»
1989: «And a Bang on the Ear»
1993: «The Return of Pan»
1993: «Glastonbury Song»
1995: «Bring 'em all in»
1995: «Building in the city of light»
1997: «Love Anyway»
1998: «Rare, Precious and Gone»
2001: «Is She Conscious?»
2003: «This Light Is For The World»
2007: «Everybody Takes a Tumble»
2009: «The Passing Of The Shee / Vigilante » (Til minne om J.M. Synge 1871–1909. Kun nett-salg)
2009: «Saints and Angels» (Nettsalg. Opprinnelig utgitt på Sharon Shannon sitt album Saint And Scoundrels)
2011: «Sweet Dancer» (Nettsalg. Fra «An Appointment with Mr. Yeats»-prosjektet)
2017: «If the Answer is Yeah»Med gruppen Another Pretty Face utga Scott et album og fire singler i 1979-81.


== Biografi ==
Biografi for Mike Scott og The Waterboys:

Scott, Mike. Adventures of a Waterboy HC (the lilliput press, 2012) ISBN 978-1-84351-190-8
Scott, Mike. Adventures of a Waterboy PB (Jawbone Press, 2012) ISBN 978-1-908279-24-8
Abrahams, Ian. Strange Boat (SAF publishing, 2007) ISBN 0-946719-92-6


== Referanser ==


== Eksterne lenker ==
Offisielt nettsted 
(en) The Waterboys – kategori av bilder, video eller lyd på Commons 
(en) The Waterboys på Apple Music 
(en) The Waterboys på Discogs 
(en) The Waterboys på MusicBrainz 
(en) The Waterboys på SoundCloud 
(en) The Waterboys på Spotify 
(en) The Waterboys på Songkick 
(en) The Waterboys på Last.fm 
(en) The Waterboys på AllMusic